تورکیه جمهوریتی جمهوررئیسی رجب طیب اردوغان, تلفن آرقه لی, امریکا قوشمه ایالتلری دولت رهبری جو بایدن بیلن سوزله شدی.
تورکیه جمهوررئیسلیک علاقه باشقرمه سی تامانیدن بیریلگن بیاناتده, اوشبو صحبتده, اوکراین نینگ ناتوده گی موقعیتی, سویدن نینگ ناتو اعضالیگی, امریکا نینگ اف- 16 اوچاق لرینی انقره رهبریتی گه تاپشیریشی و تورکیه نینگ اروپا اتفاقی گه انیق اعضالیک جریانی حقیده سوز یوریتیلگن لیگی بیلدیریلدی.
اردوغان بیلن بایدن, 11- و 12- جولای کونلریده ویلنیوسده بولیب اوته دیگن ناتو رهبر لر ییغیلیشی دایره سیده یوز مه یوز اوچره شیب تورکیه بیلن امریکا قوشمه ایالتلری اورته سیده گی مناسبت لر و منطقه مقیاسیده گی ینگیلیکلر حقیده مفصل گپیریش لری توغریسیده اوز ارا کیلیشیب آلدی.
اردوغان, سویدن نینگ تروریزم گه قرشی کوره ش قانون لری گه ایریم اوزگریش لر کیریتیب بعضی یخشی ایشلر قیلگن لیگینی بیلدیررایکن, بیراق ترور تشکیلاتی پ.ک.ک/پی وای دی/وای پی جی طرفدارلری نینگ اوشبو اولکه ده ایرکین بیر شکلده نمایش لر اوتکزیاتگن لیک لری نینگ, خوددی شوو قیلینگن یخشی ایشلر بوییچه خیال لرنی پوچ گه چیقرگن لیگینی ایسله تیب اوتدی.
جمهوررئیس اردوغان, تورکیه نینگ اف- 16 اوچاق لری بیلن علاقه لی طلبی نینگ سویدن نینگ ناتو اعضالیگی بیلن ارتباط بیریلیشی نینگ توغری بیر حرکت دن عبارت ایمس لیگینی بیلدیررایکن, تورکیه نینگ اف-16 طلبی نی قوللب- قوتلیاتگن لیگی سببلی امریکا قوشمه ایالتلری دولت رهبری بایدن گه منتدارچیلیک بیلدیردی.
تورکیه نینگ اروپا اتفاقی اعضالیگی بوییچه صمیمی بیر سیاست آلیب باریاتگن لیگینی بیلدیرگن اردوغان, انیق اعضالیک جریانی نی رواجلنتیریش نی خواهلیاتگن لیکلری, ویلنیوس رهبر لر ییغیلیشیده اروپا اتفاقی اعضاسی مهم اولکه لر و اوشبو اتفاق رهبریتی نینگ تورکیه نینگ اعضالیگی نی کوچلی بیر شکلده حمایت قیله دیگن لیک لری توغریسیده پیام بیریش لرینی خواهلیاتگن لیکلرینی ایسله تیب اوتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
